Allen Grove Selfsorg | LekkeSlaap
Allen Grove Self-Catering is in Kemptonpark in Johannesburg geleë en bied gehalte-verblyf aan sakereisigers en diegene wat op soek is na lekker oornagverblyf. Dit is 'n selfsorg-gastehuis. Die huis is slegs 10 minute se ry vanaf die O.R. Tambo Internasionale Lughawe en is ook naby verskeie winkels, restaurante en hoofpaaie. Emperor's Palace is 10 minute se ry ver. Die huis is in 'n veilige area met wagte wat gereeld die strate patrolleer.
Daar is 2 kamers met en suite-badkamers en het elkeen 2 enkelbeddens wat as koninggrootte-beddens opgemaak kan word. Die en suite-badkamers het elkeen 'n stort, toilet en 'n wasbak. Die derde kamer het 'n koninggrootte-bed en 'n en suite-badkamer met stort-oor-bad.
Daar is 'n TV met sekere DStv-kanale, 'n lessenaar wat ook as eettafel gebruik kan word, en die kombuisie het 'n mikrogolfoond, tee- en koffiemaakgeriewe, tweeplaatstoof, potte, panne, eetgerei, breekware en 'n yskas. Verder is kan 'n haardroër en strykgeriewe aangevra word. Die kamer kan daagliks op versoek skoongemaak word. Gratis WiFi is beskikbaar in al die kamers.